
Ministru kabineta rīkojums Nr. 592
Rīgā 2022. gada 6. septembrī (prot. Nr. 44 22. §)
Par Rīgas valstspilsētas pašvaldībai piekrītošā nekustamā īpašuma Rīgā pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu, 42.1 un 43. pantu un Dzelzceļa likuma 15. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā Rīgas valstspilsētas pašvaldībai piekrītošo nekustamo īpašumu (nekustamā īpašuma kadastra Nr. 0100 051 0143) – zemes vienību (zemes vienības kadastra apzīmējums 0100 051 0141) 0,0532 ha platībā – bez adreses, Rīgā (turpmāk – nekustamais īpašums).
· 2. Satiksmes ministrijai saskaņā ar Publiskas personas mantas atsavināšanas likuma 42. panta otro daļu un Dzelzceļa likuma 6. panta pirmo daļu nekustamo īpašumu:
· 2.1. izmantot valsts publiskās lietošanas dzelzceļa infrastruktūras izveidošanai un uzturēšanai, īstenojot projektu "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu";
· 2.2. bez atlīdzības nodot Rīgas valstspilsētas pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Satiksmes ministrijai saskaņā ar Rīgas valstspilsētas pašvaldības pilnvarojumu parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz Rīgas valstspilsētas pašvaldības vārda, kā arī veikt citas nepieciešamās darbības attiecīgā īpašuma ierakstīšanai zemesgrāmatā.
· 4. Satiksmes ministrijai, ierakstot zemesgrāmatā nekustamo īpašumu:
· 4.1. nostiprināt īpašuma tiesības uz Rīgas valstspilsētas pašvaldības vārda vienlaikus ar īpašuma tiesību nostiprināšanu valstij Satiksmes ministrijas personā;
· 4.2. norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku bez Rīgas valstspilsētas pašvaldības piekrišanas.

